Liga Campionilor UEFA este o competiție fotbalistică anuală, care a fost fondată în 1955. Liga Campionilor UEFA este deschisă pentru toate campioanele din toate ligile ale căror federații sunt membre UEFA (Uniunea Asociațiilor Europene de Fotbal) (cu excepția Liechtenstein, care nu are campionat), precum și cluburilor care termină de la locul doi până la locul patru în cele mai puternice campionate. Înainte de sezonul 1992–93, turneul se numea Cupa Campionilor Europeni. Inițial numai câștigătoarea campionatului intern și câștigătoarea turneului precedent puteau participa. Cu toate acestea, acest lucru a fost schimbat în 1997, pentru a permite clasatelor de pe locul doi din ligile puternice să participe la turneu de asemenea. Campioana en-titre a competiției nu s-a calificat în mod automat până când regulile au fost modificate în 2005 pentru a permite deținătorilor titlului Liverpool să intre în competiție. Real Madrid a câștigat competiția inaugurală, învingând Stade de Reims, în finala din 1956.